
O Volapükaflens valöpo! 


Volapük danädü steifs mödikanas dü tim lunikum ka tumyel 
nu labon literati liegöfik, keli sötoy kipedön, vestigön e betikön. 
Ön tef at bü yels anik ‚Hermann Philipps’: cifal < änotükom bez 
vüresodo konotülis vönädik anik ko noets oka, sevabo cogedis 
se buk fa hiel ‚Rupert Kniele’. Lecedob püboti et veütiki e sluz 
dob sis nüm at ad bükön dönuamo su pads gaseda obsik, dat 
vödems e küpedots nitedik tefü ots no poperons nenretodiko in 
dibät gufurasümik bevüresoda. 


Datuval ya ün 1879 in el „Disin volapüka e volagramata pro 
kulivans netas valik tala” oka älesagom, das pük bevünetik ämus 
ton vitön plusinifi, bi äpenom: „Suemods valik mutons binön 
mögiküno kleiliks e maxumiko balsiämiks!” (‚Alle Begriffe sollen 
möglichst klar und unzweideutig fein!’). ‚Kniele’ ye äjonom, vio 
fikulos-la ad lautön bosi me pük somik. Suvo ämiplöpom ad 
jafädön vödemi suemovik pro nets difik, ab te me plag somik 
ämögos ad tüvön prinsipis tikavik traduta, nomis stüla valöpo 
suemovika. Voto no labobs-la nu suemi dinädas somik. 

Pö püb nulik ogebob tonatemi: ‚Arimo’: bal tonatemas di 
‚Google’, kel labon tonatis patik evönädiköl ela ‚Schleyer’. 
Spelob, das logot onas opliton reidanis. Vipom oles ed olsi» 
kanes gudikünosi valik redakan: A 

l Mogor 


COGEDS VÖNÄDIK. 


DÖ STÜL ELA ‚KNIELE. 
Fa ‚Hermann Philipps’. 


Labob cogedabuki (1837) fa el Rupert Kniele tiädü „Cogi= 
kos volapukik. Konlet blefikas cogas, fasedas e lemanikos” 
(‚Weltsprachliche Humoristika. Eine Sammlung kurzer Scherze, 
Witze etc.’ = Cogedikos Volapükik. Konlet brefikas cogas, co= 


gedas e ret.) 


Binos bisarik ad küpön, das Volapük di ,Kniele’ binon vemo 
Deutänapükik; etradutom cogedis Deutänik tio vödiko ini Vola= 


pük ettimik. Sam: 
Das Denkmal. 

Fremder: „Ich bitte Sie, 
warum graben denn die Leute 
hier so tief?“ 

Bürger: „Wissen Sie, das 
ist so: man möchte gerne 
einem unserer Bürger ein 
Dankmal setzen; kann aber 
keinen Grund finden.“ 


Mebamal. 

Foginel: ‚Begob onsi, kikod 
mens sopoms ibə so dibik(o) 
is?‘ 

Sif: ‚Nolonsod, din binom 
so: vilon siadaen bale sifas 
obsa mebamali; ab no kanon 
tuvan gluni (kodi).‘ 


MEBAMAL. 
Foginan: „Sagolös! begö! kikodo üfo mens sebons-li is so 


dibiko?” 


Sifan: „Sevolös! din binon soik: viloy löodön mebamali bala= 
ne kesifanas obsik; ab no kanoy tuvön stabi (ü ma Deutänapük 


kodi).” 


Ab cogeds anik fümo binons cogiks: 


Die besorgte Gattin. 

Mann: „Wer hat denn 
meine Schnapsflasche ausge- 
trunken?“ 

Frau: „Ich! Ich leid’ einmal 
keinen Schnaps im Hause.“ 


Ji-matel kudik. 
Matel: ‚Kim ibə esedlinom 
fladi obik lufilavina?‘ 
Ji-matel: ‚Ob! no sufob vo 
lufilavini in dom.‘ 


V1:51:2023 
JIMATAN KÄLÖFIK. 
Himatan: „Kin üfo efidrinon-li fladeti obik geina?” 
Jimatan: „Ob! leno sufälob geini lomo.” 


COGED BALID SE „COGIKOS VOLAPÜKIK” 
FA HIEL RUPERT KNIELE (1887). 


PÜK RIGIK (‚KNIELE’). 


Aus einem Freiwilligen- 
Examen. 


„Wo liegt Java?“ 

„Weiss ich nicht.“ 

„Was kommt aus Java?“ 

„Weiss ich nicht.“ 

„Woher beziehen Sie Ihren 
Kaffee?“ 

„Ist Geschäftsgeheimnis.“ 


VÖNA:VOLAPÜK (‚KNIELE’). 
Se xam libavilelas. 


‚Kiplad seistom Yaf?‘ 

‚No nolob.‘ 

‚Kis komos se Yaf?‘ 

‚No nolob.‘ 

‚Kiplada aisivons kafi 
onsik?‘ 

‚Binos jafaklan.‘ 


VOLAPÜK PEREVIDÖL (‚PHILIPPS’). 
SE XAM PRO DÜNÄDANS LIBAVILIK. 


„Kiöpo Yafeän topon-li?” 
„No sevob osi.” 

„Kis kömon-li se Yafeän?” 
„No sevob osi.” 

„Kiöpao sivol-li ai kafi olik?” 
„Binos büsidaklän.” 


Cogeds retik ofovons. 


SE „COGABLED VOLAPÜKANAS” 
(ettimo: „Cogabled volapükelas”). 


In staud. 
Batel: „Li-vipons zendelafidi a 
maks kil ud a mak bal, o sol oba?“ 
Lot: „„Distin kimik binom bevy 
ats tel?“ 
Botel: „Maks tel.“ 


In staudöp. 
Bötan: „Vipol-li zedelazibädi a 
maks kil ud a mak bal? o söl oba!” 
Lotan: „Dist kinik binon-li vü 
ats tel?” 
Bötan: „Maks tel.” 


NUNS. 


© LÖFANES BREFA. 


El „Gramat brefik Volapüka pro Rusänapükans” epubon. Nu grama- 
tibepenots brefik Volapüka nutimik dabinons pu in püks sököl degbal: 
a) Deutänapük (,Kurze Volapük-Grammatik’, lautans: ,Prof. Dr. Albert 
Sleumer’, ‚Dr. Arie de Jong’, ‚Jakob Sprenger’), ä) sperant (,Mallonga 
gramatiko de Volapuko’, tradutan: ‚Sebastian Hartwig’*; ‚Malgranda 
gramatiko de Volapuko’, lautan: ‚Brian R. Bishop’?), b) Nedänapük 
(‚Korte spraakkunst van Volapük’, lautan: ,J. G.M. Reijnders Sr.$), 
c) Svedänapük (Kortfattad Volapük-Grammatik’, lautan: ‚Johann Krü- 
ger’*), d) Linglänapük (‚A Short Grammar of Volapük’, bevoban: ‚Micha- 
el Everson’; ‚summary of Volapük’, lautan: ‚Ralph Midgley’), e) Tsyi- 
nänapük (bevoban: ‚Zhang Yutong’), f) Katalonänapük (‚Gramätica 
breu del volapuk’, bevoban: ‚Antoni Marti’), g) Rusänapük (bevoban: 
‚Daniil Morozov’), h) Spanyänapük (tiädü ‚Breve Gramática de Volapük 
en Espafiol’?, e tiädü Pequeña Gramática de Volapük’ fa ‚Arturo Espi- 


noza Cervantes’), i) Litaliyänapük“, j) ‚Interlingua’*. 


Jonaladets: ",‚https://disk.yandex.ru/i/eBtEgOQyy6Egpg’, *,https:// 
disk.yandex.ru/i/_TaOfXMnv8BI4A’, ?,https://nl.wikisource.org/wiki/De_ 
Wereldtaal_Volapük#KORTE_SPRAAKKUNST_VAN_VOLAPÜK’, *,https:// 
volapuk.temerov.org/Volapükanef/Svedänapük/cifapad.php’, °,https:// 
volapuk.temerov.org/Volapükanef/Linglänapük/nüneds/Gramats/SUMMA 
RY OF VOLAPÜK.doc', °,‚https://volapuk.temerov.org/Volapükanef/ 
Tsyinänapük/cifapad.php’, 7 ,https://volapukcatalunya.mozellosite.com/ 
aprendre/gramatica/’, 3 ‚https://vk.com/@volapuk_sprache-kratkaya- 
grammatika-volapuka’; pad ko nüned di ‚odt’: ‚https://volapuk.temerov. 
org/Volapükanef/Rusänapük/Tpammatukn_Bonanıtoka.php#nulik’, °,https:// 
volapuk.temerov.org/Volapükanef/Spanyänapük/cifapad.php’, "°,https:// 
volapuk.temerov.org/Volapükanef/Litaliyänapük/nüneds/gramital.doc’, 
11 https://volapuk.temerov.org/Volapükanef/Bevüpük/cifapad.php’. 


9, 


D LÖFANES REIDA. 
Tü del 10“ mayula buk sököl pedabükon: 


V1:53:2023 
‚Gogol', Nikolaj Vasil'evich’. Konots di ‚Peterburg’. Tradut se 
Rusänapük ini Volapük fa ‚D. O. Morozov’. ‚Ekaterinburg’ (Rusän): 
„Divöp jodema”, 2023. Pads 160. 


Buk at binädon me konots fa ‚N. V. Gogol”, kels sis tumyel degzülid 
palecedons lölet balätik fa reidans e vestigans literatava e sevädons ön 
nem necalöfik: „Konots di ‚Peterburg’”. Tiäds konotas binons „Lesüt di 
‚Nevskij”, „Nud”, „Pöträt”, „Mäned”, „Delabuk lienetana”. Buk i ninä- 
don gramati mu brefiki Volapüka pro Rusänapükans. Bü yels anik ‚Her- 
mann Philipps’: cifal < legudiko eredakom elis „Delabuk lienetana” e 
„Nud” pötü notükam medü gased obsik. Otan eyufom me konsäls ad 
menodön i tradutodis votik atas. 

Alan dalon doniokopiedön, reidön e bükön nünedi tefik: 
‚https://drive.google.com/file/d/1_pT9Nt9sSWJWPaix-9NIkggOiMh9Vm 
VOG/view?usp=share_link’. 

Bukemöps anik suno ba ogetons i samädis pebüköl. 

SE Pö fomam löpadila 
köväda pegebon magod 
fa hiel ,D. N. Kardovskij’ 
pro dabükot pemagodöl 
konota: „Lesüt di ‚Nev- 
skij” (pübayel: 1905). 

Nunis dö jäfots dabü- 
köpa: „Divöp jodema” 
kanoy reidön su pad bez 
vüresodik calöfik: ‚https:// 
sites.google.com/site/m 
ekavapugkav/home/vp/ 
divogqp_jodema’. Us i kaz 
noy tuvön sotülis buka 
nulik pro reidians lektinik 
(doküms: ‚epub’, ‚fb2’). 


V1:54:2023 


DOG ELAS ‚BASKERVILLES’. 


Fa hiel ‚Arthur Conan Doyle’. Petradutöl fa hiel ‚Oleg Temerov”. 
Tradutod papübon bai koräkots pülik fa hiel ‚Daniil Morozov”. 
KAPIT MÄLID. ‚BASKERVILLE HALL’ (2). 
Ägülogob lü pärun, 
posä idetävobs fagiko 
dese on, ed äloegob sta- 
| nön nenmufiko e lulogön 
| obis magedi geilik mägik 
hiela Holmes’. 
A Vegam äbinon vifik ä 
N plitik, ed älifädob oni, 
| lesevädikumo seividölo 
| tävakompenanis tel obik 
e muadölo obi me Span- 
yänadog dokana: ‚Morti- 
mer. Pos düps anik 
glun braunik icenon ad 
redik, bakastonikos icez 
non ad granoinikos, e 
kuns ruilakölik äyebi- 
dofs su feiläns pikiudöl 
FLENS OBSIK YA ÄSTEBEDOMS OBIS Kö yebs flifädik äsi plaz 
SU PÄRUN (tefü pad: 47). nem luglofik votik, kelos 
äjonon klimati fluköfi- 
kum to luimöf vemikum. El Baskerville’ yunik nenropiko 
älulogom plödio se fenät e laodiko ävokädom dafrediko, 
kodä ämemosevom patis sevädik länoda di Devon’. 


„Ibetävob gretadili vola, sisä iditob isao, o dokan: 
‚Watson’!” äsagom, „ab neai älogob topi leigodovik ko 
atos.” 


„Neai älogob elani di ‚Devonshire’, kelan no fanatilon 
dö grafän okik,” äküpetob. 


„Atos sekidon de menasot, leigoäs de grafän it,” doz 
kan: ‚Mortimer’ äsagom. „Logam flena obsik is komöla 
leadon küpön kapi klöpik kältana, kel ninakipon lanäli e 
divodi namälik kältanikis. Kap siöra mifätik: ‚Charles’< 
älabon patedi mu selediki ma patöfs lönik: äbinon lafo 
gaelanik, lafo Libeiränik. Ab äbinol vemo yunik, ven älo- 
gol eli „Baskerville Hall’ lätiknaedo, vo-li?” 


„Abinob timanül dü tim deadama fata obik e neai älo- 
gob eli Hall’, bi ätopätobs in löd smalik tö jolän sulüdik. 
Usao idetävob nemediko lü flen ini Lamerikän. Sagobös 
ole: valikos at binon nulik pö ob, leigoäsä pö dokan: 
‚Watson’, e ledesirob ad lelogön mögiküno suno marädi.” 

„Sio-li? Täno desir olik fasiliko pejenöfükon, bi us 
balidnaedo kanol logön marädi,” dokan: ‚Mortimer’ < 
äsagom, älüjonölo plödio da fenät trenalevaba. 


Fagoto sus kvads grünik felas e blegod lövik fota lubel 
glumidik gedik ägeilon labü sömit krenik küpädik: paez 
lik e jadöfik fagao, leigoäs länod drimamagotik. ‚Basker- 
ville’ äseadom lunüpo, älogetölo usio, ed äreafob ad sue- 
mön dub logodanotodot desirik omik, viovemo atos 
veüton pro om: logam balidnaedik at topa bisarik ut, kö 
mens bludaröletik omik änämädons so lunüpo ed iposz 
binükons retodi so dibätiki. Äseadom su gulaseadöp 
trenalevaba komunik, lenlabölo klotemi binü ‚tweed’ e 
labü pükasotül Lamerikänik, ab ye, älogölo logodi dofik 
ä notodiki omiki, äsenälob vemikumo, ka alseimüpo, gez- 
ran vio legik äbinom tefü tribütalien noubik lunik menas 
lefäkälik e nämädikas etas. Noub, kurad e nämäd äko- 
mädons pö logabobs densitik omik, nudahogs feinik 
omik ä logs dofabraunik omik. Üf suk fikulik e riskädik 
öfütüronöv pro obs pö maräd neflenöfik et, atan äbinom 
nemu kekomipan, pro kelan ökünoyös ad riskön, süa- 
dölo, das utan kuradiko östütomöv oyi. 


VI:56:2023 

Tren istopon len stajon smalik soalaseatik, ed obs 
valik änexänobs. Plödo, etflanü kiud vietik lövik, vab 
telfimädik ästebedon. Köm obsik fe äbinon jen gretik, bi 
stajonacif e päkemipolans igrupons okis zü obs ad 
blinön päkemi obsik. At äbinon vilagil zänedöfik blesirik, 
ab ästunob, küpedölo soldatis tel lenlabü dünädaleiged 
dagik stadölis lä leyan, kels ästutoms su güns brefik 
okik ed äsölogetoms, vio äbeivegobs omis. Bökan: hile- 
pul labü logod grobik koldälik < iglidom siöri: ‚Henry 
Baskerville’, e pos minuts anik vifiko ävabobs ve veg 
vidik vietik. Bäläts lubelik ägeilons blegikölo bofaflanü 
obs, e doms bäldik labü nufs tipik äsestegons plödio da 
bledem grünik densitik, ab pödü länäd stilik ä solöfik at 
blegod glumidik lunik maräda, ko lubels krenik e mima- 

liks as gäps, älöpikon, magölo oki dagiko ta sil soarik. 
Fövot ponotükon. 


SLUD KADÄMA. 


Kadäm Volapüka esludon ad lonöfükön ed ad komandön pro 
notükam medü vödabuks rigavödi: proyeg < ko miedet sököl: 


„desin, keli eprimoy ad jenöfükön, ab suvo no eledunoy; 
desinod, primät, mödot jenotas e dinas leduni bligäda 
gretamafädik büsidik, vestigik, nolavik, lekanik ömik 
tefölas”. 


Sinif vöda at baiädon ko gebäd nutimik enu epuböl vöda 
bevünetik tefik (Lingl. ‚project’, Deut. ‚Projekt’, Fr. ‚projet’, Lit. ‚pro- 
getto’, ...). Koboädavöds ko stamäd ot i mögons: televidaproyeg, 
proyegan (kevoban proyega), proyeganef (kvip proyeganas), 
proyegacif, proyegiguver, pükaproyeg ü pükijafaproyeg (jäf pöso- 
das pö vobäd püka kompenölas), ... 

Nemü kadäm e komitü cifal: 

‚Daniil Morozov’: vicifal. 


